b'\n_START_ARTICLE_\nGabonas karogs\n_START_SECTION_\nSimbolika\n_START_PARAGRAPH_\nKr\xc4\x81s\xc4\x81m un simboliem karog\xc4\x81 ir kultur\xc4\x81las, politiskas un re\xc4\xa3ion\xc4\x81las noz\xc4\xabmes. Dzelten\xc4\x81 josla simboliz\xc4\x93 ekvatoru, uz kura atrodas Gabona, k\xc4\x81 ar\xc4\xab sauli. Za\xc4\xbc\xc4\x81 sv\xc4\xabtra simboliz\xc4\x93 Gabonas dabas resursus, k\xc4\x81 ar\xc4\xab t\xc4\x81s me\xc5\xbeu zonu, no kuras koksnes ir ekonomiski atkar\xc4\xabgi Gabonas iedz\xc4\xabvot\xc4\x81ji. Zil\xc4\x81 sv\xc4\xabtra simboliz\xc4\x93 j\xc5\xabras \xc5\xabde\xc5\x86us, prec\xc4\xabz\xc4\x81k Atlantijas Oke\xc4\x81nu, ar kuru Gabonai ir pla\xc5\xa1a piekraste. Vitnijas Smitas enciklop\xc4\x93dij\xc4\x81 "Encyclop\xc3\xa6dia Britannica" un Dorlinga Kinderslijas "Complete Flags of the World" vid\xc4\x93j\xc4\x81 josla ir aprakst\xc4\xabta k\xc4\x81 tikai dzeltena, savuk\xc4\x81rt "The World Factbook" t\xc4\x81 tiek raksturota gan k\xc4\x81 dzeltena, gan k\xc4\x81 zelta kr\xc4\x81sas.\n_START_SECTION_\nIez\xc4\xabm\xc4\xabba\n_START_PARAGRAPH_\nGabonas karoga proporcija ir 3:4. \xc5\xa0\xc4\xab neparast\xc4\x81 karoga proporcija, kuru nosaka Gabonas likums, ir v\xc4\x93l tikai trim citu valstu karogiem \xe2\x80\x94 Kongo Demokr\xc4\x81tiskajai republikai (da\xc5\xbeos avotos teikts, ka proporcija ir 2:3), Papua-Jaungvinejai un Samar\xc4\xabno. Pie tam karogam ir tr\xc4\xabs horizont\xc4\x81l\xc4\x81s joslas, nevis tr\xc4\xabs, Francijas karogam l\xc4\xabdz\xc4\xabgas, vertik\xc4\x81l\xc4\x81s joslas, k\xc4\x81 daudz\xc4\x81m cit\xc4\x81m biju\xc5\xa1aj\xc4\x81m Francijas kolonij\xc4\x81m \xc4\x80frik\xc4\x81.'